**Bolondos szakácsok, OR 017 ( Crazy chef )**

Az Orchard játékok legfőbb ismérve az, hogy a gyermekek kommunikációját fejlesztik, és segítik ezzel a személyiségfejlődésüket. Fejlesztendő terület: megfigyelés, memória, szociális érzék, személyiség, környezetismeret.

Ajánlott életkor: 3-7 éves

Játékosok száma: 2-5 játékos

A ját tartalma: 5 szakács-tábla, 5 tányér-kártya, 5 ételkártya, 35 étel-, és konyhai eszköz-kártya valamint 1 pörgettyű

A játék célja az, hogy a gyerekek minél hamarabb összegyűjtsék az összes hozzávalót, ami a táblájukon szerepel, majd a pörgettyű segítségével szerezzenek maguknak először egy tányért, majd ha ez is megvan, akkor a következő körben készítsék el azokból a készételt, ami szintén a pörgettyűvel lehetséges. Az nyer, akinek ezt mind elsőként sikerül megtennie.

A játék menete : Minden játékos választ egy szakácsot magának, és az lesz a feladat, hogy az ő tábláján lévő ételt elkészítse.

A kis ételkártyákat lefordítva szétterítik a gyerekek az asztalon, ezek hátoldalán a kész étel elkészítéséhez szükséges hozzávalók és az eszközök vannak. Kissé távolabb elhelyezik a tányér-kártyákat és az ételkártyákat is.

A legfiatalabb szakács kezdi a játékot, méghozzá úgy, hogy felfordít egy ÉTELKÁRTYÁt. Ha a kártyán olyan étel szerepel, ami rajta van a szakácstábláján, akkor ezt a kártyát ráhelyezi a tábláján ugyanannak az ételnek a fotójára. Ha viszont nincs rajta, akkor vissza kell helyeznie a kártyát, színével lefelé, az asztalra. Ekkor a többieknek is figyelni kell, mert hátha pont az a kép került vissza lefordítva az asztalra, ami az Ő szakácstáblájukon szerepel, szóval jobb lesz megjegyezni☺ A következő játékos az lesz, aki az első játékostól balra ül.

Ha valamelyik szakács már ügyesen megtöltötte a tábláját, mikor legközelebb sorra kerül, meg kell, hogy forgassa a PÖRGETTYŰt, hiszen csak ezáltal juthat TÁNYÉRhoz. Ha a nyíl egy tányérnál áll meg, akkor a játékos elvehet egy tányér-kártyát, amit a szakácsának a kezébe kell helyeznie. Ha a nyíl nem tányérra mutat, a játék megy tovább az előbb megírtak szerint.

Ha a szakácsnak már van tányérja, a következő körben "EL KELL KÉSZÍTENIE" az ételt, méghozzá úgy, hogy a pörgettyűvel egy ételre váró, asztalnál ülő gyermeket kell kipörgetnie. Ha a nyíl egy asztalnál ülő gyermekre mutat, az étel elkészült, és a játékos elveheti azt az ételkártyát, ami a tábláján szerepel, majd rá kell helyeznie a tányérjára, s ezzel egy időben meg is nyeri a játékot. Ha viszont a nyíl nem egy asztalnál ülő gyermekre mutat, akkor a játék megy tovább.

Hogy ne legyen gyorsan vége, illetve, hogy a többiek is tudjanak másodikak, harmadikok lenni, érdemes tovább folytatni a játékot. Ezáltal, bár nem nyer a többi játékos, de mégsem élik meg annyira kudarcként a helyzetett, hiszen még lehetnek 2., 3., .helyezettek. Így könnyebben tudják kezelni, megtanulják elfogadni a vereséget, hiszen ez egy társasjáték, amiben egyszer az egyik, máskor a másik gyermek nyer. ☺